|  |
| --- |
| **Házassági névviselési forma módosítása** |
| . |
| **Ügyintézés módja**: személyesen |
| . |
| **Ügyleírás** |
| . |
| A házassági név az a név, amely az érintettet a házassági anyakönyvi bejegyzés alapján megilleti. A házasságot kötő személy a Polgári Törvénykönyvben felsorolt házassági névviselési formák közül választhat házassági nevet. A házassági névviselési forma – a házasság fennállása alatt, vagy annak megszűnése után – a Ptk. szabályainak megfelelően az érintett kérelmére módosítható. |
| . |
| **Illetékesség** |
| . |
| A házassági név módosítására irányuló eljárás lefolytatására a házasságkötés helye szerinti anyakönyvvezető rendelkezik hatáskörrel. A kérelem azonban bármely anyakönyvvezetőnél, külföldön élő magyar állampolgár esetében bármely hivatásos konzuli tisztviselőnél előterjeszthető. |
| . |
| **Szükséges okiratok** |
| . |
| - A kérelmező személyazonosítására és magyar állampolgárságának igazolására szolgáló érvényes személyazonosító igazolvány vagy útlevél, és lakcímet igazoló hatósági igazolvány. - Házassági anyakönyvi kivonat. - Elvált családi állapot esetén: házasság felbontását igazoló jogerős bírósági ítélet, vagy a házasság felbontásának tényét tartalmazó házassági anyakönyvi kivonat. - Özvegy családi állapot esetén: volt házastárs halotti anyakönyvi kivonata, vagy a volt házastárs halálának tényét tartalmazó házassági anyakönyvi kivonat. |
| . |
| **Az eljáró szerv** |
| . |
| Verpeléti Közös Önkormányzati Hivatal  Anyakönyvvezető  3351 Verpelét, Kossuth Lajos út 73. |
| . |
| **Ügyintézéshez kapcsolódó elérhetőségek** |
| . |
| **Tel:** 36/559-023  **E-mail**: szaboagnes@verpelet.hu |
| . |
| **Ügyintézés határideje és díja** |
| . |
| Amennyiben a házassági bejegyzés szerepel az Elektronikus Anyakönyvi Rendszerben: soron kívül. |
| . |
| Amennyiben a házasságkötés Verpeléten vagy Tarnaszentmárián történt és a házassági bejegyzést az Elektronikus Anyakönyvi Rendszer nem tartalmazza, a kérelem elbírálására nyitva álló határidő: 21 nap. |
| . |
| Amennyiben a házasságkötés nem Verpeléten vagy Tarnaszentmárián történt és a házassági bejegyzést az Elektronikus Anyakönyvi Rendszer nem tartalmazza, a kérelem továbbításra kerül a házasságkötést nyilvántartó anyakönyvvezetőnek. |
| . |
| **Az eljárás illetékmentes.** |
| . |
| **Vonatkozó jogszabályok** |
| . |
| 2010. évi I. törvény az anyakönyvi eljárásról 429/2017. (XII.20.) Kormányrendelet az anyakönyvi feladatok ellátásának részletes szabályairól. 1990. évi XCIII. törvény az illetékekről 2013. évi V. törvény a Polgári Törvénykönyvről 2016. évi CL. törvény az általános közigazgatási rendtartásról 1979. évi 13. törvény a nemzetközi magánjogról. |
| . |
| **Egyéb fontos tudnivalók** |
| . |
| Házassági névviselés módosítása után az okmányok cseréjéről a kérelmezőnek gondoskodnia kell. |
| . |